Siat eivät pääse kääntymään ja lehmät voivat olla jatkuvasti kytkettyinä – miksi uudessa eläinsuojelu­laissa tehdään poikkeuksia tuotantoeläinten kohdalla?

Lakiehdotus pitää tuotantoeläimille tuotettavaa pitkäaikaista kärsimystä lievempänä kuin lyhytaikaista kipua. Eläimille koituvia haittoja on ehdotuksen mukaan suhteutettava ihmisen saamaan hyötyyn.

Lakiehdotus uudeksi eläinsuojelulaiksi lupaa eläimille parempaa elämää. Maa- ja metsätalousministeriön valmistelijoiden mukaan lakimuutos tarkentaa ja täydentää eläinten pitopaikkaa, hoitoa ja kohtelua koskevia säännöksiä siten, että niissä otetaan entistä paremmin huomioon eläimen kokonaisvaltaisen hyvinvoinnin edistäminen ja hyvä kohtelu.